ET Euroopa Liidu Teataja L 48/27

EFTA JÄRELEVALVEAMETI OTSUS

nr 433/09/COL,

30. oktoober 2009,

millega seitsmekümne kolmandat korda muudetakse riigiabi käsitlevaid menetlus- ja sisulisi eeskirju

EFTA JÄRELEVALVEAMET,

VÕTTES ARVESSE Euroopa Majanduspiirkonna lepingut, (1) eriti selle artikleid 61–63 ja protokolli nr 26,

VÕTTES ARVESSE EFTA riikide vahelist järelevalveameti ja kohtu asutamist käsitlevat lepingut, (2) eriti selle artiklit 24 ja artikli 5 lõike 2 punkti b,

arvestades, et järelevalve- ja kohtulepingu artikli 24 kohaselt jõustab EFTA järelevalveamet EMP lepingu riigiabi käsitlevad sätted,

arvestades, et järelevalve- ja kohtulepingu artikli 5 lõike 2 punkti b kohaselt väljastab EFTA järelevalveamet teateid või suuniseid küsimuste kohta, mida EMP leping käsitleb, kui see on sätestatud kõnealuses lepingus või järelevalve- ja kohtulepingus või kui EFTA järelevalveamet seda vajalikuks peab,

meenutades riigiabi käsitlevaid menetlus- ja sisulisi eeskirju, (3) mille EFTA järelevalveamet kiitis heaks 19. jaanuaril 1994 (4),

arvestades, et EFTA järelevalveameti suuniste peatükk, milles käsitletakse raskustes olevate äriühingute päästmiseks ja ümberkorraldamiseks antavat riigiabi, (5) kaotab kehtivuse 30. novembril 2009 (6),

arvestades, et nimetatud peatükk vastab raskustes olevate äriühingute päästmiseks ja ümberkorraldamiseks antavat riigiabi käsitlevatele ühenduse suunistele, (7) mis kaotavad kehtivuse 9. oktoobril 2009 (8),

arvestades, et Euroopa Komisjon võttis 9. juulil 2009 vastu teatise raskustes olevate äriühingute päästmiseks ja ümberkorraldamiseks antavat riigiabi käsitlevate ühenduse suuniste kehtivuse pikendamise kohta 9. oktoobrini 2012, mis avaldati 9. juulil 2009Euroopa Liidu Teatajas,

arvestades, et raskustes olevate äriühingute päästmiseks ja ümberkorraldamiseks antavat riigiabi käsitlevad ühenduse suunised on olulised ka Euroopa Majanduspiirkonna jaoks,

arvestades, et EMP riigiabi eeskirjade ühtne kohaldamine tuleb tagada kogu Euroopa Majanduspiirkonnas,

arvestades, et EMP lepingu XV lisa lõpus oleva peatüki „ÜLDIST” punkti II kohaselt peab EFTA järelevalveamet pärast komisjoniga konsulteerimist vastu võtma Euroopa Komisjoni vastu võetud õigusaktidega kooskõlas olevaid õigusakte,

arvestades, et praegune raskustes olevate äriühingute päästmiseks ja ümberkorraldamiseks antavat riigiabi käsitlev peatükk kaotab kehtivuse 30. novembril 2009, on vaja kõnealuse peatüki kehtivust pikendada,

olles konsulteerinud Euroopa Komisjoniga,

olles konsulteerinud EFTA riikidega,

ON VASTU VÕTNUD KÄESOLEVA OTSUSE:

Artikkel 1

EFTA järelevalveameti suuniste raskustes olevate äriühingute päästmiseks ja ümberkorraldamiseks antavat riigiabi käsitleva peatüki kehtivust pikendatakse 30. novembrini 2012.

Artikkel 2

Ainult ingliskeelne tekst on autentne.

Brüssel, 30. oktoober 2009 EFTA järelevalveameti nimel eesistuja Per SANDERUD kolleegiumi liige Kristján Andri STEFÁNSSON

(1) Edaspidi „EMP leping”.

(2) Edaspidi „järelevalve- ja kohtuleping”.

(3) Edaspidi „riigiabi suunised”.

(4) Algselt avaldatud EÜTs L 231, 3.9.1994, lk 1 ja EMP kaasandes nr 32, 3.9.1994, lk 1.

(5) EFTA järelevalveameti otsus nr 305/04/COL, avaldatud ELTs L 107, 28.4.2005, lk 28, EMP kaasaandes nr 21, 28.4.2005, lk 1.

(6) Otsuse nr 305/04/COL punkt 89, vt viide joonealuses märkuses 5.

(7) ELT C 244, 1.10.2004, lk 2.

(8) Joonealuses märkuses 7 viidatud dokumendi punkt 102.